1 Dikgoši 14 | Beibele Inthaneteng | Phetolelo ya Lefase le Lefsa
1 Dikgoši 14:1-31
14 Ka nako yeo Abija morwa wa Jeroboama a babja.+ 2 Ka gona Jeroboama a re go mosadi wa gagwe: “Ema hle, o ikgakanye+ gore ba se tsebe gore o mosadi wa ka, ke moka o ye Shilo. Gona moo go na le moporofeta Ahija.+ Ke yena yoo a boletšego ka nna gore ke tla ba kgoši ya setšhaba se.+ 3 O tšee dinkgwa tše lesome,+ senkgwa le legapa+ la dinose ka seatla sa gago gomme o ye go yena.+ Ke yena a tlago go go botša seo se tlago go diragalela mošemane yo.”+ 4 Ke moka mosadi wa Jeroboama a dira ka wona mokgwa woo. A ema a ya Shilo+ gomme a fihla ntlong ya Ahija. Bjale Ahija yena o be a sa bone, gobane mahlo a gagwe a be a swifetše ka baka la botšofadi.+ 5 Jehofa yena o be a boditše Ahija gore: “Mosadi wa Jeroboama o etla gore a tle a go botšiše ka morwa wa gagwe; gobane morwa yoo o a babja. O bolele le yena ka gore le ka gore. E tla re ge a fihla, a be a šetše a ikgakantšhitše.”+ 6 Ya re gateetee ge Ahija a ekwa mošito wa dikgato tša gagwe ge a tsena mojako, a re go yena: “Tsena, wena mosadi wa Jeroboama.+ Ke ka baka la’ng o ikgakanya mola ke romilwe go wena ka molaetša o šoro? 7 Sepela o yo botša Jeroboama o re: ‘Se ke seo Jehofa Modimo wa Isiraele a se boletšego: “Ka baka la ge ke go emišitše gare ga setšhaba sa geno, gore ke go dire moetapele wa setšhaba sa ka sa Isiraele,+ 8 ka phamola+ mmušo go ba ntlo ya Dafida ka go nea wona, gomme wena wa se swane le Dafida mohlanka wa ka yo a ilego a lota ditaelo tša ka le go sepela ka morago ga ka ka pelo ya gagwe ka moka ka go dira feela se se lokilego mahlong a ka,+ 9 eupša wa dira tše mpe go feta bohle bao ba bilego gona pele ga gago, wa ya wa itirela modimo o mongwe+ le medimo ya diswantšho+ e le gore o nkgopiše,+ ke moka nna wa ntahlela ka morago ga gago;+ 10 ka baka leo ke tliša bošula go ba ntlo ya Jeroboama, le gona mo go Jeroboama ke tla fediša monna yo mongwe le yo mongwe yo a se nago thušo le yo a hlokago mohola Isiraeleng;+ ke tla swiela ba ntlo ya Jeroboama+ go etša motho yo a tlošago boloko go fihlela a bo lahla.+ 11 Wa Jeroboama yo a tlago go hwela motseng o tla jewa ke dimpša;+ yo a tlago go hwela nageng o tla jewa ke dinonyana tša magodimong,+ ka gobane Jehofa o boletše seo.”’ 12 “Wena ema o boele ntlong ya gago. Ge o fihla motseng wa geno ngwana yoo o tlo hwa. 13 Baisiraele ka moka ba tla mo llela+ gomme ba mmoloka, ka gobane ke yena feela wa Jeroboama yo a tlago go bolokwa lebitleng; ka gobane Jehofa Modimo wa Isiraele o hweditše se sebotse go yena mo go ba ntlo ya Jeroboama.+ 14 Mo Isiraeleng Jehofa o tla itsošetša kgoši+ yeo e tlago go fediša ba ntlo ya Jeroboama ka letšatši leo le beilwego. Le gona o ka re’ng ge a ka dira seo gona bjale?+ 15 Jehofa o tla otla Isiraele, feela bjalo ka ge lehlaka le akgaakgega ka meetseng;+ o tla tumola+ Baisiraele mo nageng ye e botse+ yeo a e neilego borakgolokhukhu ba bona, ke moka a ba gašanya+ go fihla ka mošola wa Noka,*+ ka gobane ba dirile dikota tša bona tše kgethwa+ e le gore ba kgopiše+ Jehofa. 16 Le gona o tla lahla Isiraele+ ka baka la dibe tša Jeroboama tšeo a di dirilego le tšeo ka tšona a dirilego gore Isiraele e dire sebe.”+ 17 Ka nako yeo mosadi wa Jeroboama a ema a sepela a fihla Thiritsa.+ Ge a batamela mojakong wa ntlo, mošemane yola a hwa. 18 Ka gona ba mmoloka, gomme Isiraele ka moka ya mo llela, gwa direga go ya ka lentšu la Jehofa leo a le boletšego ka mohlanka wa gagwe e lego moporofeta Ahija. 19 Ge e le ditaba ka moka tša Jeroboama, tša kamoo a ilego a lwa dintwa+ le kamoo a bušitšego ka gona, šidile di ngwadilwe pukung+ ya ditaba tša mehleng ya dikgoši tša Isiraele. 20 Mehla yeo Jeroboama a bušitšego ka yona e bile nywaga e masomepedi-pedi, gomme ka morago ga moo a robala le borakgolokhukhu ba gagwe;+ ke moka Nadaba+ morwa wa gagwe a buša legatong la gagwe. 21 Ge e le Rehoboama+ morwa wa Solomone, e bile kgoši ya Juda. Rehoboama o be a na le nywaga e masomenne-tee ge a thoma go buša, gomme o bušitše Jerusalema ka nywaga e lesomešupa, wona motse+ woo Jehofa a bego a o kgethile go meloko ka moka+ ya Isiraele gore a bee leina la gagwe go wona.+ Leina la mmagwe e be e le Naema wa Moamoni.+ 22 Batho ba Juda ba dira tše mpe mahlong a Jehofa,+ moo ba ilego ba mo dira+ gore a hufege go feta kamoo borakgolokhukhu ba bona ba dirilego ka gona ka dibe tša bona tšeo ba di dirilego.+ 23 Le bona ba ikagela mafelo a phagamego,+ dikokwane tše kgethwa+ le dikota tše kgethwa+ mmotong o mongwe le o mongwe o phagamego+ le ka tlase ga sehlare se sengwe le se sengwe se setala.+ 24 Gaešita le banna bao e lego bagweba-ka-mmele ba tempeleng ba be ba le gona nageng.+ Ba dira dilo ka moka tše di šišimišago tša ditšhaba tšeo Jehofa a di rakilego pele ga bana ba Isiraele.+ 25 Ya re ka ngwaga wa bohlano wa pušo ya Kgoši Rehoboama, Shishaka+ kgoši ya Egipita a rotogela Jerusalema go yo lwa le yona. 26 A tšea matlotlo a ntlo ya Jehofa le matlotlo a ntlo ya kgoši;+ a tšea dilo ka moka.+ A tšea le dikotse ka moka tša gauta tšeo Solomone a bego a di dirile.+ 27 Legatong la tšona Kgoši Rehoboama o ile a dira dikotse tša koporo, ke moka a di gafela go laolwa ke balaodi ba bakitimi,+ bona baleti ba kgorong ya ntlong ya kgoši.+ 28 E be e re ka mehla ge kgoši e etla ntlong ya Jehofa, bakitimi ba be ba di rwala ke moka ba di bušetša lefelong la bahlapetši la bakitimi.+ 29 Ge e le ditaba ka moka tša Rehoboama le tšohle tšeo a di dirilego, na ga di a ngwalwa ka pukung+ ya ditaba tša mehleng ya dikgoši tša Juda? 30 Ka mehla go be go na le ntwa magareng ga Rehoboama le Jeroboama.+ 31 Mafelelong Rehoboama o ile a robala le borakgolokhukhu ba gagwe ke moka a bolokwa le bona Motseng wa Dafida.+ Leina la mmagwe e be e le Naema wa Moamoni.+ Abijama+ morwa wa gagwe o ile a buša legatong la gagwe.
1 Dikgoši 14